क्या वेटिंग लिस्ट और RAC टिकट पर भी मिलेगा रूम; जानिए प्रोसेस
Indian Railways (IRCTC) Retiring Room Booking Process.  How To Book Indian Railways Retiring Room At Low Cost. Budget-friendly IRCTC Hotels. All You Need To Know. भारतीय रेलवे अपने पैसेंजर्स को कई तरह की सुविधाएं प्रोवाइड कराता है। जिससे लोगों को आराम मिल सके। कई सुविधाओं के बारे में यात्रियों को पता ही नहीं होता है।
रेलवे ट्रैक पर मरम्मत, घना कोहरा, ट्रेन में खराबी, बाढ़ या तेज बारिश, इन तमाम वजहों से ट्रेन लेट हो जाती है। इन परिस्थितियों में लोगों को स्टेशन पर अपनी ट्रेन के आने का घंटों इंतजार करना पड़ता है। कई बार तो यात्रियों को प्लेटफॉर्म पर रात गुजारनी पड़ती है।
इस परेशानी की दूर करने के लिए IRCTC यानी इंडियन रेलवे कैटरिंग एंड टूरिज्म कॉरपोरेशन ने डोरमेट्री और रिटायरिंग रूम की व्यवस्था की है। जहां पर आपको बाहर के होटलों की अपेक्षा काफी कम खर्च में रूम मिल सकते हैं। वो भी पूरी सुविधाओं के साथ।
सवाल: रेलवे रिटायरिंग रूम क्या है?
जवाब: IRCTC ने रेलवे स्‍टेशन पर यात्रियों को ठहरने के कमरों की व्यवस्था की है। इसे ही रेलवे रिटायरिंग रूम कहा जाता है। आप अपनी जरूरत के हिसाब से एसी या नॉन एसी रूम ले सकते हैं। इसमें आपको सिंगल, डबल बेडरूम और डॉरमेट्री की सुविधा मिलती है।
सवाल: क्या ये सुविधा देश की चुनिंदा रेलवे स्टेशन पर मिलेगी?
जवाब:  रिटायरिंग रूम की सुविधा देश के सभी बड़े रेलवे स्टेशनों पर उपलब्ध है। इसे आप ऑनलाइन चेक कर सकते हैं।
स्टेशन पर रिटायरिंग रूम की व्यवस्था है या नहीं उनकी लिस्ट देखने के लिए क्लिक करें। इसके लिए आपको PNR No. नंबर डालना होगा।
सवाल: इसकी बुकिंग कैसे होती है?
जवाब: बुकिंग ऑफलाइन और ऑनलाइन दोनों तरह से हो जाती है। ऑफलाइन बुकिंग के लिए आपको स्टेशन पर जाना होगा। वहां पर टिकट काउंटर से इसके बारे में पता करना होगा। ऑनलाइन बुकिंग करने के लिए आप कहीं से भी रिटायरिंग रूम या डोरमेट्री के लिए पता कर सकते हैं।
इससे एक फायदा ये होगा कि आपको बिना कहीं जाए, ये पता चल जाएगा कि जिस स्टेशन पर आपको जाना है, वहां रूम या डोरमेट्री अवेलेबल है या नहीं।
सवाल: क्या वेटिंग लिस्ट वाले और RAC टिकट पर रिटायरिंग रूम बुक किया जा सकता है?
जवाब: नहीं, वेटिंग लिस्ट वाले टिकटों पर रिटायरिंग रूम नहीं बुक होता है। सिर्फ RAC और कन्फर्म टिकट पर रिटायरिंग रूम बुक किए जा सकते हैं।
सवाल: क्या रिटायरिंग रूम या डोरमेट्री बुक करने के लिए PNR जरूरी है?
जवाब: बिल्कुल। RAC और कंफर्म टिकट के साथ वैलिड PNR नंबर के बिना रिटायरिंग रूम या डोरमेट्री आप बुक नहीं कर सकते हैं।
सवाल: इसकी बुकिंग कराने का प्रोसेस क्या है?
जवाब: अगर आप रेलवे स्‍टेशन पर होटल जैसा कमरा बुक करना चाहते हैं तो नीचे नियम बता रहे हैं, उसे फॉलो करें।
सवाल: रिटायरिंग रूम में आवास यानी एकोमोडेशन कैसा होगा?
जवाब: इसे नीचे लगे क्रिएटिव से समझते हैं-
सवाल: रिटायरिंग रूम और डोरमेट्री बुक करने में कितना खर्च आता है?
जवाब: किराया इस बात पर निर्भर करता है कि आपने अपने कौन सा रूम बुक किया है।
आमतौर से रातभर के लिए रूम बुक करने पर आपको सुविधाओं के मुताबिक 100 रुपए से लेकर 700 रुपए तक खर्च आता है।
सवाल: बुकिंग के बाद रिटायरिंग रूम कैंसिल करने का नियम क्या है?
जवाब: इस प्रोसेस को फॉलो करें-
सवाल: अगर रिटायरिंग रूम ऑनलाइन बुक किया गया है, तो क्या इसे टिकट काउंटर से कैंसिल कर सकते हैं या नहीं?
जवाब: ऑनलाइन बुक किए गए रिटायरिंग रूम सिर्फ ऑनलाइन ही कैंसिल किए जाते हैं और इसे काउंटर पर कैंसिल नहीं किया जा सकता है।
सवाल: अगर मैं अपना ट्रेन टिकट कैंसिल करता हूं, तो क्या मुझे अपने रिटायरिंग रूम की बुकिंग भी कैंसिल करना होगा?
जवाब: PRS टिकट कैंसिल के केस में, जिसके लिए रिटायरिंग रूम पहले से ही बुक हैं, तो रिटायरिंग रूम की बुकिंग कैंसिल रूल्स के अनुसार चेक-इन टाइम के 96 घंटे के अंदर ऑटोमेटिकली कैंसिल हो जाएगी।
सवाल: अगर ट्रेन ही कैंसिल हो जाती है, तब भी क्या मुझे रिटायरिंग रूम की बुकिंग कैंसिल करनी होगी?
जवाब: इसके लिए कैंसिल रूल्स के मुताबिक रिफंड का प्रोसेस किया जाएगा।
सवाल: क्या रिटायरिंग रूम में देर से चेक-इन कर सकते हैं?
जवाब: 1 घंटे बाद तक चेक-इन करने की परमिशन है।
सवाल: रिटायरिंग रूम की कंडीशन खराब होने पर शिकायत कहां करें?
जवाब: रिटायरिंग रूम में किसी भी तरह की प्रॉब्लम होने पर स्टेशन अधिकारियों या सर्विस प्रोवाइडर से कॉन्टैक्ट कर सकते हैं।